##### Príloha I. k Súťažným podkladom

##### RÁMCOVÁ DOHODA

**č. číslo pridelené zákazke resp. iné**

uzatvorená podľa zákona č. 343/2015 o verejnom obstarávaní a o zmene a doplnení niektorých zákonov v znení neskorších predpisov (ďalej len „zákonom VO“) a v zmysle ustanovenia § 269 ods.2 zákona č. 513/1991 Zb. Obchodného zákonníka v znení neskorších predpisov zákonov (ďalej len Obchodný zákonník)

**Čl. 1**

**ÚČASTNÍCI DOHODY**

1. **Objednávateľ:**

Obchodné meno: LESY Slovenskej republiky, štátny podnik,

Organizačná zložka: Lesy Slovenskej republiky, štátny podnik, Odštepný závod Žilina

Sídlo: Námestie M.R. Štefánika č. 1, Žilina 011 45

*Zastúpený: Ing. Elena Kubičková - vedúci OZ*

IČO: 36 038 351

DIČ: 2020087982

IČ DPH: SK2020087982

Číslo účtu: 4607432/0200

Bankové spojenie: VÚB Žilina

|  |  |
| --- | --- |
| Zapísaný v OR: | Okresný súd v Banskej Bystrici dňa 29.10. 1999, Oddiel Pš, Vložka číslo 155/S |

(ďalej len „objednávateľ“ alebo „LESY SR“)

**A**

1. **Dodávateľ:**

|  |  |
| --- | --- |
| Obchodné meno: | ....................................... |
| Sídlo: | ....................................... |
| Štatutárny zástupca: | ....................................... |
| IČO:  DIČ: | .......................................  ....................................... |
| IČ DPH:  Číslo účtu:  Bankové spojenie: | .......................................  .......................................  ....................................... |
| Zapísaný v OR: | Okresný súd ..........., Oddiel Sro, Vložka číslo .............. |

(ďalej len „dodávateľ“)

Každý samostatne aj „účastník dohody“ a spoločne „účastníci dohody“

#### Čl. 2

**PREDMET RÁMCOVEJ DOHODY**

1. Predmetom tejto Rámcovej dohody (ďalej len „dohoda“) je ***záväzok dodávateľa na území Lesnej správy Rajecké Teplice vykonávať a poskytovať pre objednávateľa Lesnícke služby v pestovateľskej činnosti v rámci projektu ,,Spoločne za predchádzanie zhoršenia stavu poškodených lesných ekosystémov LesVITAL SK.CZ“ špecifikované v bode 2. tohto článku dohody na roky 2020-2021 a to v rozsahu a za podmienok uvedených a vyplývajúcich zo súťažných podmienok a tejto dohody***  (ďalej len „**Predmet dohody**“).
2. Pod Lesníckymi službami v pestovateľskej činnosti sa rozumejú, čistenie plôch od zvyškov po ťažbe, obnovu lesa sadbou, následnú starostlivosť o mladé lesné porasty ich ochranou proti burine, ako aj práce v ochrane lesa, zamerané na prevenciu a priamu obranu proti škodlivým činiteľom.
3. Predmet dohody sa bude realizovať dodávateľom ako víťazom verejného obstarávania postupne cez čiastkové zákazky spôsobom uvedeným v tejto dohode (ďalej len „**čiastková zákazka**“). Účastníci dohody si touto dohodou zároveň stanovujú zmluvné podmienky za ktorých budú čiastkové zákazky úspešnými dodávateľmi realizované.
4. Záväzky jednotlivých účastníkov dohody v zmysle predchádzajúcich bodov 1. a 3. tohto článku dohody budú vznikať na základe objednávok v zmysle článku 4 dohody.
5. Dodávateľ je úspešným víťazom (dodávateľom), ktorý vzišiel z verejnej súťaže, ktorú vyhlásil objednávateľ pod číslom [...] , zverejnenou vo Vestníku verejného obstarávania č. [...] (ďalej len „**verejná** **súťaž**).
6. Táto dohoda ma povahu rámcovej dohody v zmysle § 2 ods. 5 písm. g) zákona VO a je písomnou dohodou medzi objednávateľom ako verejným obstarávateľom na jednej strane a dodávateľom ako úspešným uchádzačom z verejnej súťaže na strane druhej, ktorá určuje podmienky zadávania zákaziek počas jej platnosti.
7. Dodávateľ sa zaväzuje postupovať a vykonávať predmet dohody uvedený bode 1. tohto článku dohody v súlade:

* s podmienkami uvedenými v súťažných podkladoch (verejnej súťaže, vyhlásenej objednávateľom pod číslom xxxxxxxxxxxxx, zverejnenej vo Vestníku verejného obstarávania č. xxx/2020 č. xxxxx–MSS z dd.mm.2020,
* s podmienkami uvedenými v tejto dohode,
* so Všeobecne záväznými podmienkami pre vykonávanie lesníckych činností v podmienkach štátneho podniku LESY Slovenskej republiky, štátny podnik, ktoré tvoria neoddeliteľnú súčasť tejto dohody ako **príloha č. 1** (ďalej len „Všeobecne záväzné podmienky“),
* s Dohodou o samofakturácii, ktorej vzor tvorí neoddeliteľnú súčasť dohody ako **príloha č. 2**,
* s Tabuľkou plnenia kritérií – cenová ponuka, ktorá tvorí neoddeliteľnú súčasť dohody ako **príloha č. 5**,
* s konkrétnou objednávkou, ktorej vzor tvorí neoddeliteľnú súčasť dohody ako **príloha č. 4,**
* s konkrétnym zákazkovým listom, vzor ako **príloha č. 3** dohody, pričom zákazkový list tvorí neoddeliteľnú súčasť objednávky podľa predchádzajúcej odrážky, ako príloha č. 1 objednávky,
* s platnými právnymi predpismi.

1. Dodávateľ pre účely tejto dohody zodpovedá za práce vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona VO osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody. Subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora.
2. Zoznam vysúťažených lesníckych služieb v pestovateľskej činnosti je uvedený **v prílohe č. II Tabuľka plnenia kritérií - cenová ponuka**.
3. Dodávateľ určuje nasledovných subdodávateľov, ktorých bude využívať pri plnení tejto dohody

- Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a dátum narodenia

1. Dodávateľ zaviazaný z tejto dohody je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v ods. 10 tohto článku dohody o ktoromkoľvek subdodávateľovi uvedenom v ods. 10 tohto článku dohody, a to písomnou formou najneskôr do 15 dní odo dňa uskutočnenia zmeny. Zároveň je Dodávateľ povinný oznámiť objednávateľovi telefonické a emailové kontakty na zodpovedných pracovníkov najneskôr do 15 dní odo dňa podpisu rámcovej dohody a následne do 15 dní odo dňa uskutočnenia zmeny zodpovedných pracovníkov dodávateľa.
2. Zmena subdodávateľa uvedeného v ods. 10 tohto článku dohody za iného subdodávateľa a/alebo doplnenie nového subdodávateľa, je možná len na základe písomného schválenia zo strany objednávateľa. Dodávateľ je povinný uviesť vo svojom návrhu na zmenu subdodávateľa alebo doplnenie nového subdodávateľa všetky údaje v zmysle ods. 10 tohto článku dohody. Nový subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora.
3. Na účely tejto dohody sa účastníci dohodli, že pojem JPRL znamená, tak v tejto dohode, ako aj objednávke a zákazkovom liste nasledovné: jednotka priestorového rozdelenia lesa, ktorá je základnou jednotkou pre zisťovanie stavu lesa, plánovanie hospodárenia, vedenie lesnej hospodárskej evidencie a kontroly hospodárenia (ďalej len „JPRL“).
4. Dohoda má povahu rámcovej zmluvy, ktorou sú rámcovo upravené práva a povinnosti medzi účastníkmi dohody, pričom bez jednotlivých čiastkových zákaziek a objednávok nevzniká dodávateľovi nárok na Lesnícke služby.

###### Čl. 3

**DOBA TRVANIA RÁMCOVEJ DOHODY**

1. Dohoda sa uzatvára na dobu určitú a to odo dňa nadobudnutia jej účinnosti **do 31.12.2021** alebo do vyčerpania vysúťaženej celkovej ceny zákazky v sume **........... EUR bez DPH**, podľa toho ktorá skutočnosť nastane skôr. Počas tejto doby môže objednávateľ zadávať čiastkové zákazky. Zadávanie čiastkových zákaziek v zmysle tejto dohody sa bude uskutočňovať vo  forme objednávok a to výhradne na základe potreby objednávateľa v prípade, ak to bude pre neho ekonomicky opodstatnené.
2. Predpokladaný čas plnenia s uvedením termínu začatia a ukončenia prác pre jednotlivé JPRL bude uvedený v objednávke.
3. Objednávka bude vykonávaná na základe Zákazkových listov, v ktorých objednávateľ bude určovať konkrétny čas vykonania Lesníckych služieb pre jednotlivé JPRL, z ktorých pozostáva celá objednávka. Objednávateľ bude termíny plnenia pre jednotlivé časti určovať spravidla rovnomerne, pričom sa zaväzuje Zákazkový list doručiť dodávateľovi najneskôr dva (2) pracovné dni pred termínom plnenia určeným v Zákazkovom liste.

**Čl. 4**

**ZADÁVANIE ČIASTKOVÝCH ZÁKAZIEK**

Objednávateľ bude služby počas trvania dohody realizovať na základe zadávania čiastkových zákaziek dodávateľom, ktoré budú zadávané a vyhodnocované za nasledovných podmienok:

1. Objednávateľ vyzve podľa vlastného uváženia a kedykoľvek počas platnosti tejto dohody dodávateľa na podpísanie (akceptovanie) objednávky (ďalej len ako „**objednávka**“).
2. Objednávka podľa bodu 1. tohto článku dohody bude obsahovať nasledovné náležitosti:
   * 1. Názov zákazky,
     2. Predpokladaný termín a rozsah realizácie,
     3. Určenie miesta a času obhliadky,
     4. Iné požiadavky objednávateľa na kvalitatívne zabezpečenie služby.
3. Dodávateľ je povinný objednávku podpísať (akceptovať) a doručiť najneskôr do dvoch pracovných dní odo dňa doručenia výzvy na podpísanie objednávky podľa bodu 1. tohto článku dohody.
4. Akceptáciu objednávky môže dodávateľ odmietnuť len v prípade, ak bola vyhotovená v rozpore s touto dohodou, pričom v lehote na akceptáciu musí uviesť konkrétne dôvody neakceptovania s uvedeným konkrétnych dojednaní, s ktorými je objednávka v rozpore. V prípade oprávneného odmietnutia, objednávateľ vyhotoví novú objednávku v súlade s touto dohodou a dodávateľ je povinný objednávku podpísať (akceptovať) a doručiť ju objednávateľovi najneskôr do dvoch pracovných dní odo dňa doručenia výzvy na podpísanie objednávky.
5. V prípade neoprávnenej neakceptácie objednávky dodávateľom v zmysle ods. 4 tohto článku dohody je dodávateľ povinný uhradiť objednávateľovi zmluvnú pokutu vo výške 500 EUR (slovom päťsto eur), a to do 14 dní od uplatnenia zmluvnej pokuty objednávateľom. Tým nie je dotknutý nárok na náhradu škody spôsobenej takýmto porušením.
6. Všetka komunikácia v rámci zadávania čiastkových zákaziek musí prebiehať písomne.

**Čl. 5**

**ČAS A MIESTO PLNENIA ČIASTKOVEJ ZÁKAZKY**

1. Miesto, termín a dĺžka realizácie celej čiastkovej zákazky budú uvedené v objednávke.
2. Termín dodania jednotlivých lesníckych služieb a miesto ich plnenia bude určené vo vystavenej objednávke a v zákazkovom liste.
3. Doručením objednávky dodávateľovi vzniká povinnosť dodávateľa poskytnúť plnenie za podmienok dojednaných v tejto dohode a zmluve.
4. Objednávka bude vykonávaná na základe zákazkových listov, v ktorých objednávateľ bude určovať konkrétny čas vykonania lesníckych služieb, z ktorých pozostáva celá čiastková zákazka.
5. Ak zo strany dodávateľa nedôjde k podpísaniu:
6. **objednávky** a  jej  doručeniu objednávateľovi do dvoch pracovných dní od jeho doručenia dodávateľovi, môže objednávateľ
7. od objednávky odstúpiť,
8. dohodnúť zmenu rozsahu a/alebo  času uvedenú v objednávke,
9. odstúpiť od tejto dohody
10. **zákazkového listu** a jeho  doručeniu objednávateľovi do dvoch pracovných dní od jeho doručenia dodávateľovi, môže objednávateľ
11. odstúpiť od objednávky, ktorej sa zákazkový list týka a/alebo od plnenia, ktoré je predmetom zákazkového listu,
12. odstúpiť od tejto dohody
13. dohodnúť zmenu rozsahu a/alebo  času uvedenú v zákazkovom liste,
14. oznámiť dodávateľovi, že je povinný vykonať zákazkový list rovnomerne do dňa ukončenia uvedeného v zákazkovom liste, pričom začať a prebrať pracovisko musí do 5 dní odo dňa doručenia tohto oznámenia.
15. Po podpísaní objednávky a/ alebo zákazkového listu sú termíny začatia a ukončenia služieb v ňom uvedené pre dodávateľa záväzné.

###### Čl. 6

###### CENA ZA PREDMET PLNENIA

1. 1. Celková cena za čiastkovú zákazku sa určí podľa ceny za príslušnú technickú jednotku uvedenú dodávateľom v prílohe č. II „Tabuľka plnenia kritérií – cenová ponuka“, vynásobenú počtom technických jednotiek, ktoré sú predmetom objednávky na danú čiastkovú zákazku.
   2. Cena za t. j. lesníckej služby (€ bez DPH) v súlade s bodom 1 tohto článku je záväzná aj pri zmene objemu lesníckych služieb podľa článku 9 ods. 10 tejto dohody.
   3. Celková cena za čiastkovú zákazku bude mať tvar :

|  |  |
| --- | --- |
| Cena bez DPH: |  |
| DPH 20%: |  |
| Cena celkom: |  |

(slovom: ....... EUR).

* 1. Celková cena za čiastkovú zákazku bude obsahovať uvedenie ceny bez príslušnej sadzby DPH, uvedenie príslušnej sadzby DPH a celkovú cenu aj so sadzbou DPH. V prípade, ak dodávateľ nie je platcom DPH, tak sa bude uvádzať len cena bez DPH ako celková cena.

###### Čl. 7

###### PLATOBNÉ PODMIENKY

1. Účastníci dohody sa dohodli, že dodávateľovi prislúcha úhrada len za skutočne vykonané lesnícke služby podľa konkrétnej čiastkovej zákazky.
2. Cenu za dodanie predmetu dohody, uhradí objednávateľ na základe samofaktúr v súlade s Dohodou o samofakturácii (ďalej len „faktúra“ alebo „samofaktúra“) do **30 dní** od vystavenia samofaktúry objednávateľom.
3. Vystavenie samofaktúry bude na základe potvrdenia o dodaní premetu dohody v zákazkovom liste.
4. Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „Zákon o DPH“). Faktúra musí obsahovať, najmä

* číslo faktúry,
* dátum vystavenia faktúry,
* deň splatnosti faktúry a deň dodania,
* označenie peňažného ústavu a číslo účtu, na ktorý sa má platiť,
* celková cena bez DPH, celková DPH a celková fakturovaná suma,
* rozpis fakturovaných čiastok,
* podpis oprávnenej osoby

1. V prípade, že faktúra nebude obsahovať náležitosti uvedené v tejto dohode, dodávateľ je oprávnený vrátiť ju na doplnenie.
2. Dodávateľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že žiadosť bude schválená objednávateľom, vykoná objednávateľ úhradu, pričom dodávateľ zároveň súhlasí s poskytnutím skonta vo výške 1% z fakturovanej ceny bez DPH.
3. Dodávateľ zároveň súhlasí, že zo strany objednávateľa bude v prípade schválenia žiadosti podľa ods. 6 tohto článku dohody uplatnené skonto a úhrada faktúry bude znížená o alikvotnú výšku skonta, t.j. bude vykonaný zápočet. Dodávateľ sa zároveň zaväzuje bezodkladne vystaviť a poslať objednávateľovi doklad o vyčíslení skonta – finančného bonusu.
4. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonto, obidve zmluvné strany súhlasia s postupom v zmysle § 25 ods. 6 zák. č. 222/2004 Z. z. o dani z pridanej hodnoty, t.j. dodávateľ vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.
5. Objednávateľ uhradí dodávateľovi príslušnú faktúru vystavenú v zmysle ustanovení tejto dohody, a to bankovým prevodom na účet dodávateľa uvedený v záhlaví tejto dohody alebo na iný účet, ktorý dodávateľ oznámi objednávateľovi spôsobom uvedeným v dohode.
6. Zmenu čísla účtu je dodávateľ povinný oznámiť objednávateľovi písomným oznámením s úradne overeným podpisom.
7. Za deň uskutočnenia platby sa považuje deň, kedy bola príslušná platená suma odpísaná z účtu objednávateľa.
8. Objednávateľ uhradí celú fakturovanú sumu. Účastníci dohody sa dohodli, že objednávateľ je oprávnený započítať jednostranne na akúkoľvek faktúrou fakturovanú sumu akúkoľvek čiastku, na ktorej úhradu vznikol nárok objednávateľovi voči dodávateľovi.

**Čl. 8**

**UKONČENIE ZMLUVNÝCH VZŤAHOV**

1. Ukončenie zmluvných vzťahov založených touto dohodou, zmluvou alebo objednávkou s dodávateľom môže nastať:
2. písomnou dohodou objednávateľa a dodávateľa,
3. písomným odstúpením od dohody alebo
4. písomnou výpoveďou objednávateľa za podmienok ustanovených touto dohodou.
5. V prípade zániku tejto dohody dohodou účastníkov podľa odseku 1 bod a) tohto článku dohody, táto zaniká dňom uvedeným v tejto dohode (ďalej len „deň zániku dohody dohodou“). V dohode o ukončení dohody sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku tejto dohody.
6. Odstúpenie je možné len v prípadoch uvedených v tejto dohode alebo v prípadoch ustanovených zákonom, napríklad podľa § 19 zákona VO. Ak objednávateľovi vznikne v niektorom zmluvnom vzťahu založenom touto dohodou alebo objednávkou právo na odstúpenie, môže objednávateľ podľa vlastnej voľby odstúpiť od celej objednávky alebo len jej časti a/alebo od ostatných objednávok a to bez ohľadu či sa už čiastočne plnia alebo sa v budúcnosti ešte len majú plniť a/alebo od tejto dohody.
7. Ak sa porušenie zmluvnej povinnosti zmluvnou stranou pre účely odstúpenia od dohody, zmluvy alebo objednávky považuje v zmysle ods. 6 tohto článku alebo v zmysle § 345 a nasl. Obchodného zákonníka za podstatné porušenie zmluvy, môže oprávnená strana od tejto dohody, a/alebo zmluvy a/alebo objednávky alebo jej časti odstúpiť bez poskytnutia dodatočnej primeranej lehoty dodávateľovi na odstránenie dôvodu, pre ktorý sa odstupuje od tejto dohody, a/alebo zmluvy a/alebo objednávky alebo jej časti.
8. Odstúpe­nie od tejto dohody, zmluvy, objednávky alebo jej časti, musí mať písomnú for­mu, musí byť doruč­ené druhému účastníkovi dohody a musí v ňom byť uvede­ný kon­krétny dôvod odstúpe­nia, inak je neplatné.
9. Zmluvné strany sa dohodli, že za podstatné porušenie tejto dohody sa považuje najmä:

* omeškanie dodávateľa s ukončením a odovzdaním služby o viac ako 10 dní oproti termínu stanovenému v zákazkovom liste a/alebo objednávke,
* omeškanie dodávateľa so začatím vykonávania služby oproti termínu stanovenému v zákazkovom liste a/alebo objednávke o viac ako 5 dní,
* neoprávnené neakceptovanie zmluvy v lehote uvedenej v článku 4 tejto dohody,
* neoprávnené neakceptovanie objednávky v lehote uvedenej v článku 5 tejto dohody,
* porušenie technologickej disciplíny dodávateľom v zmysle tejto dohody a zákazkového listu,
* vykonanie služby dodávateľom, ktoré neboli objednávateľom zadané,
* vykonávanie služieb subdodávateľmi, ktorí neboli uvedení v rámcovej dohode, alebo jej dodatkoch v zmysle článku 2 tejto dohody,
* zistenie, že v priebehu platnosti dohody nastal stav, pri ktorom dodávateľ nebude držiteľom osvedčenia o odbornej spôsobilosti v oblasti prípravkov na ochranu rastlín,
* poškodenie lesa a lesného pôdneho fondu, alebo ciest a objektov, pri ktorom vznikla objednávateľovi škoda,
* nevykonanie služieb v rozsahu dohodnutom v objednávke a zákazkovom liste,
* krádež dreva alebo iného majetku objednávateľa dodávateľom, jeho zamestnancami alebo subdodávateľmi,
* úmyselné spôsobenie škody na majetku objednávateľa, spôsobenie škody ľahostajnosťou alebo z nedbanlivosti,
* iné konanie v rozpore so všeobecne platnými právnymi predpismi,
* preukázané nekvalitné vykonanie služby zavinené dodávateľom. Dodávateľ sa tejto zodpovednosti zbaví, ak riadne a včas upozornil objednávateľa na chybné zadanie zo strany objednávateľa a objednávateľ aj naďalej trval na poskytnutí služby,
* akékoľvek porušenie povinností podľa čl. 13 tejto dohody,
* opakované porušenie akejkoľvek povinnosti dodávateľa podľa tejto dohody.

1. Odstúpením od tejto dohody, zmluvy, objednávky alebo jej časti, táto dohoda, zmluva, objednávka alebo jej časť zaniká dňom doručenia prejavu vôle oprávnenej strany druhému účastníkovi dohody. Odstúpením od dohody zanikajú všetky práva a povinnosti účastníkov dohody z tejto dohody. V prípade odstúpenia od dohody, pri ktorom nedôjde k odstúpeniu od zmluvy a/alebo objednávky, ustanovenia dohody sa použijú primerane aj pre pre určenie práv a povinností zmluvných strán pre záväzkové vzťahy založené zmluvou a/alebo objednávkou. Odstúpenie sa však nedotýka nároku na náhradu škody vzniknutej porušením tejto dohody, ani nárokov na zmluvné resp. zákonné sankcie a úroky, ani zmluvných ustanovení týkajúcich sa voľby práva alebo voľby Obchodného zákonníka podľa jeho § 262, riešenia sporov medzi účastníkmi dohody a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení dohody (napríklad nároku na bezplatné odstránenie zistených chýb už poskytnutej služby). Obdobne pri odstúpení od objednávky alebo jej časti.
2. Dohoda a/alebo zmluva o dodaní služieb a/alebo objednávka môže byť ukončená aj v zmysle ods. 1 bod c) tejto dohody, a to písomnou výpoveďou zo strany objednávateľa bez udania dôvodu, pričom výpovedná lehota je jeden (1) mesiac a začína plynúť prvým dňom kalendárneho mesiaca nasledujúceho po doručení výpovede. Dohoda a/alebo zmluva o dodaní služieb a/alebo objednávka sa zrušuje uplynutím takto stanovenej výpovednej lehoty.
3. Objednávateľ je oprávnený po ukončení dohody zadať čiastkovú zákazku alebo jej časť v poradí ďalšiemu dodávateľovi určenému na základe postupu podľa článkov 4, 5 tejto dohody alebo zákazku nezadať žiadnemu dodávateľovi.

**Čl. 9**

**PREBRATIE A VYKONANIE PREDMETU DOHODY**

1. Objednávateľ preukázateľne vykoná obhliadku a odovzdanie miesta výkonu služby dodávateľovi. Preukázateľnosť odovzdania miesta výkonu služby potvrdia obidve zmluvné strany podpisom Zákazkového listu. Dodávateľ je povinný prebrať pracovisko najneskôr do 5 dní odo dňa doručenia výzvy na prebratie pracoviska. Výzva musí byť písomná (faxom, listom alebo elektronicky). Ak na strane dodávateľa nastanú skutočnosti, ktoré mu zabraňujú prebrať pracovisko na základe výzvy objednávateľa, dodávateľ musí v termíne na prebratie pracoviska písomne oznámiť objednávateľovi nový termín na prebratie pracoviska. S navrhnutým termínom môže objednávateľ nesúhlasiť.
2. Pri vykonávaní služby postupuje dodávateľ na vlastnú zodpovednosť a riziko a zodpovedá za škody, ktoré spôsobil objednávateľovi ako aj tretím osobám na mieste výkonu služby.
3. Za účelom riadnej realizácie čiastkovej zákazky je dodávateľ povinný zabezpečiť potrebné personálne a materiálne zdroje.
4. Dodávateľ sa zaväzuje pri plnení predmetu dohody zabezpečiť si všetky prístroje, mechanizmy, zariadenia a materiál, ktoré sú vhodné a potrebné na plnenie Predmetu dohody, resp. čiastkovej zákazky a vylučujú poškodenie lesa, lesných komunikácií a ich súčastí, ibaže mu ich poskytne objednávateľ.
5. Pri plnení predmetu dohody dodávateľ zodpovedá za svoju bezpečnosť a ochranu zdravia pri práci, ako i za svojich zamestnancov. Požiadavky bezpečnosti a ochrany zdravia pri práci zabezpečuje na základe informácií poskytnutých vo Všeobecne záväzných podmienkach**, v z**ákazkovom liste a v ich súčastiach.
6. Dodávateľ bude pri realizácii predmetu tejto zmluvy postupovať odborne. Zaväzuje sa dodržiavať všeobecne záväzné predpisy, technické normy a podmienky tejto dohody, všeobecne platné predpisy na zabezpečenie ochrany lesov pred požiarmi a požiarnej ochrany, ktorá sa na predmet činnosti vzťahuje, v rozsahu, ako bol s ňou oboznámený.
7. Objednávateľ je oprávnený kontrolovať vykonávanie služby. Ak objednávateľ zistí, že dodávateľ vykonáva službu v rozpore so svojimi povinnosťami a požiadavkami na vykonávané práce definované vo Všeobecne záväzných podmienkach a v zákazkových listoch, je objednávateľ oprávnený dožadovať sa toho, aby dodávateľ odstránil vzniknuté nedostatky v  lehote stanovenej objednávateľom v zákazkovom liste. Objednávateľ pre účely výkonu kontroly podľa predchádzajúcej vety vstupuje na miesto výkonu služby v súlade so zákazkovým listom.
8. Objednávateľ je oprávnený pri hrubom porušení povinnosti dodávateľa okamžite zastaviť výkon dodávania služby, nariadiť dodávateľovi okamžité opustenie pracoviska, privolať orgány činné v trestnom konaní, nadriadených zástupcov objednávateľa, iné zložky štátnych orgánov (inšpektorát práce, hygienu, úrad životného prostredia apod.), písomne zachytiť priebeh porušenia výkonu dodania služby, žiadať písomné stanovisko dodávateľa služby pri porušení jeho povinností vyplývajúcich mu z dohody, objednávky a zákazkového listu.
9. Dodávateľ je povinný upozorniť objednávateľa bez zbytočného odkladu na nevhodné pokyny, dané mu objednávateľom na vykonanie služby, taktiež ak pri vykonávaní služby zistí skryté prekážky, znemožňujúce vykonanie služby. Upozornenie môže byť telefonicky alebo písomne (faxom, listom alebo elektronicky).
10. Objednávateľ služieb z dôvodu zmien prírodných, výrobných podmienok (najmä vplyvom počasia na výrobné podmienky), kalamitného výskytu škodlivých činiteľov, organizačných, riadiacich a iných vplyvov na lesnú výrobu (napr. nepriaznivej ekonomickej situácie a pod.), si vyhradzuje právo na zmenu zadávaných služieb v oblasti zmeny objemu, pracoviska a termínu voči službám vyplývajúcich z objednávky a zákazkového listu. Zmena pracoviska na základe predchádzajúcej vety je možná len na pracoviskách uvedených v objednávke.
11. Činnosť pri odovzdávaní a preberaní pracoviska a pri kontrole dodržiavania technologických a kvalitatívnych požiadaviek sa pokladá za prácu na spoločnom pracovisku. Dodávateľ pri týchto činnostiach vytvorí podmienky na zaistenie bezpečnosti a ochrany zdravia zamestnancov na tomto spoločnom pracovisku v potrebnom rozsahu.
12. Dodávateľ je povinný po ukončení Lesníckych služieb miesto, na ktorom boli Lesnícke služby vykonávané upratať a vyčistiť, a to od všetkého, čo na predmetné miesto prirodzené nepatrí, najmä, nie však výlučne, nástroje, odpad, znečistenie, veci ním donesené a pod [... príp. doplniť ...] . Dodávateľ sa zaväzuje splniť povinnosť podľa predchádzajúcej vety najneskôr v lehote tridsiatich (30) dní odo dňa ukončenia lesníckych služieb.
13. Účastníci dohody sa dohodli, že v prípade, ak si dodávateľ nesplní povinnosti podľa ods. 12. tohto článku dohody, je objednávateľ oprávnený vykonať upratanie a vyčistenie miesta výkonu lesníckych služieb sám alebo prostredníctvom tretej osoby, pričom dodávateľ sa zaväzuje nahradiť objednávateľovi všetky náklady, ktoré mu vzniknú s uprataním a vyčistením miesta výkonu lesníckych služieb.
14. Účastníci dohody sa zároveň dohodli, že porušením povinnosti dodávateľa uvedených v ods. 12 tohto článku dohody vzniká objednávateľov právo na zaplatenie zmluvnej pokuty vo výške 1000 EUR. Porušením povinnosti podľa ods. 12 tohto článku dohody vzniká objednávateľovi zároveň aj právo na odstúpenie od tejto dohody.
15. Dodávateľ sa zaväzuje pri plnení predmetu dohody dodržiavať všeobecne záväzné predpisy, technické normy a podmienky určené touto dohodou. Dodávateľ sa ďalej zaväzuje, že sa bude riadiť východiskovými podkladmi objednávateľa, zápismi a pokynmi oprávnených pracovníkov objednávateľa.

**Čl. 10**

**ZODPOVEDNOSŤ ZA ŠKODU**

1. Dodávateľ v plnom rozsahu zodpovedá za prípadné škody, ktoré vzniknú objednávateľovi alebo tretím osobám v súvislosti s plnením predmetu tejto dohody.
2. Dodávateľ zodpovedá za všetky škody priamo alebo nepriamo spôsobené lesníckymi službami, a to bez ohľadu, či boli spôsobené priamo ním alebo osobami, ktoré použil na výkon lesníckych služieb alebo na činnosti priamo alebo nepriamo súvisiace s nimi.
3. Dodávateľ zodpovedá aj za škodu, ktorá vznikne na veciach, ktoré mu boli odovzdané na základe jednotlivých zákazkových listov.

**Čl. 11**

**ZMLUVNÉ POKUTY**

1. V prípade porušenia povinnosti dodávateľa vykonať lesnícke služby v stanovenom termíne a/alebo objeme vzniká objednávateľovi nárok na zmluvnú pokutu vo výške 20 % z ceny prevzatých a včas neukončených JPRL určených v objednávke podľa článku 6.
2. V prípade omeškania objednávateľa s úhradou faktúry je dodávateľ oprávnený uplatniť si voči objednávateľovi úrok z omeškania vo výške 0,02 % z dlžnej ceny za každý deň omeškania.
3. V prípade omeškania dodávateľa s prebratím pracoviska v zmysle článku 9 tejto dohody si môže objednávateľ uplatniť zmluvnú pokutu vo výške 1,0 % z ceny lesníckej služby na danom pracovisku (JPRL alebo OM) za každý deň z omeškania až do doby prebratia pracoviska alebo dania pracoviska inému dodávateľovi v zmysle tejto dohody.
4. V prípade omeškania dodávateľa s poskytnutím služby (nedodržanie stanovených termínov v zmysle zákazkového listu), má objednávateľ právo uplatniť voči nemu zmluvnú pokutu vo výške 1,0 % z ceny služby na danom pracovisku, za každý deň  omeškania.
5. V prípade odstúpenia od tejto dohody zo strany objednávateľa z dôvodu podstatného porušenia tejto dohody dodávateľom podľa článku 8, má objednávateľ právo uplatniť voči dodávateľovi zmluvnú pokutu vo výške 25 % z ceny predmetu zákazky podľa článku 6.
6. V prípade nedodržania určeného technologického postupu podľa zákazkového listu alebo požadovanej kvality prác uvedených vo Všeobecne záväzných podmienkach, má objednávateľ právo uplatniť voči dodávateľovi zmluvnú pokutu z ceny lesníckej služby na danom pracovisku vo výške 15 %.
7. V prípade porušenia povinnosti podľa článku 9 tejto dohody vzniká objednávateľovi nárok na zmluvnú pokutu vo výške 0,05 % z ceny lesníckej služby na danom pracovisku za každý deň z omeškania až do doby prebratia pracoviska alebo dania pracoviska inému dodávateľovi.
8. Zmluvné pokuty dojednané v tomto článku dohody alebo v iných ustanoveniach dohody sú splatné do pätnástich (15) dní od doručenia výzvy oprávneného účastníka povinnému účastníkovi.
9. Odstúpenie od dohody sa nedotýka nároku dotknutého účastníka na zaplatenie zmluvnej pokuty podľa tohto článku alebo iných ustanovení dohody.
10. Právo dotknutého účastníka na náhradu škody spôsobenej porušením povinnosti porušujúceho účastníka, nie je uplatnením a zaplatením zmluvnej pokuty nijako dotknuté.
11. Dotknutý účastník je oprávnený domáhať sa náhrady škody spôsobenej porušením povinnosti uvedenej v dohode presahujúcej výšku zmluvnej pokuty zabezpečujúcej túto povinnosť
12. Účastníci podpisom dohody potvrdzujú, že považujú zmluvné pokuty dojednané v tejto dohode za zmluvné pokuty dojednané v primeranej výške, a to najmä s ohľadom na hodnotu a význam zabezpečovaných povinností účastníkov.
13. Objednávateľ môže zmluvné pokuty v zmysle tohto článku aj kumulovať.

###### Čl. 12

**NÁHRADA ŠKODY**

1. Dodávateľ bude pri plnení predmetu dohody postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto dohody. Dodávateľ sa bude riadiť východiskovými podkladmi objednávateľa, zápismi a dohodami oprávnených pracovníkov tejto dohody.
2. Dodávateľ zodpovedá aj za škodu, ktorá vznikne na veciach, ktoré mu boli odovzdané na základe jednotlivých zákazkových listov.

###### Čl. 13

###### OSOBITNÉ DOJEDNANIA

1. Dodávateľ sa zaväzuje, že osobe (fyzickej alebo právnickej), ktorú použije na výkon činnosti podľa tejto dohody alebo subdodávateľovi poskytne za výkon takejto činnosti primeranú odmenu so splatnosťou bezprostredne nadväzujúcou na splatnosť odmeny dodávateľa (Ceny za Predmet dohody). Primeranou odmenou je odmena, ktorá sa poskytuje za obdobný výkon činnosti v mieste a čase výkonu činnosti. Dodávateľ sa zaväzuje dohodu o odmene s osobou, ktorú použije na výkon svojej činnosti a so svojím subdodávateľom uzatvoriť písomne.
2. Dodávateľ sa s ohľadom na náročnosť lesníckych služieb a výšku odmeny za ich výkon zaväzuje prideľovať prácu osobám, ktoré použije na výkon činnosti podľa tejto dohody ako aj svojím subdodávateľom rovnomerne.
3. Dodávateľ sa zaväzuje obdobný záväzok, ako je záväzok vyjadrený v ods. 1. a 2. tohto článku dohody dohodnúť aj so svojimi subdodávateľmi.
4. Dodávateľ je povinný za účelom preukázania plnenia záväzku podľa odsekov 1. až 3. tohto článku dohody sprístupniť objednávateľovi všetky zmluvy a iné dojednania uzatvorené medzi dodávateľom a jeho subdodávateľmi. Dodávateľ je zároveň za účelom preukázania plnenia tohto záväzku povinný zabezpečiť pre objednávateľa sprístupnenie zmlúv a iných dojednaní uzavretých medzi subdodávateľmi a osobami, ktoré použije na výkon činností podľa tejto dohody.
5. Dodávateľ je zároveň povinný preukázať úhradu odmien osobám, ktoré použije na výkon svojej činnosti a subdodávateľom. Rovnako je povinný zabezpečiť pre objednávateľa dokumenty preukazujúce zaplatenie odmien osobám, ktoré použili na výkon lesníckych služieb subdodávatelia. Dodávateľ je povinný umožniť objednávateľovi nahliadnuť do dokumentov podľa predchádzajúcej vety, ako aj umožniť mu vyhotovenie odpisov a fotokópií z týchto dokumentov, pričom sa objednávateľ zaväzuje o skutočnostiach zistených v súvislosti s realizáciou oprávnení podľa tohto bodu dohody zachovávať mlčanlivosť.
6. Záväzku podľa ods. 1 tohto článku dohody sa dodávateľ nemôže zbaviť odkazom na jeho mlčanlivosť vo vzťahu k jeho subdodávateľovi, pričom je povinný zaviazať k obdobnej mlčanlivosti aj odberateľa v súvislosti s nahliadaním do predmetných zmlúv a iných dokumentov.
7. V prípade nedodržania akejkoľvek povinnosti dodávateľa podľa tohto článku je objednávateľ oprávnený ho písomne vyzvať na nápravu porušovaných povinností, pričom na ich nápravu mu poskytne lehotu nie kratšiu ako desať (10) pracovných dní. V prípade, ak k náprave nedôjde ani v lehote a na základe výzvy podľa predchádzajúcej vety, je objednávateľ oprávnený požadovať od dodávateľa zaplatenie zmluvnej pokuty vo výške 500 EUR za každé jednotlivé porušenie povinnosti. Zároveň je objednávateľ opravený odstúpiť od tejto dohody a/alebo zmluvy a/alebo od objednávky a/alebo jej časti.
8. Zhotoviteľ je povinný strpieť výkon kontroly, auditu, overovania súvisiaceho s predmetom tejto  dohody kedykoľvek počas platnosti a účinnosti Zmluvy o poskytnutí nenávratného finančného príspevku medzi objednávateľom a poskytovateľom (Národným orgánom alebo Riadiacim orgánom) (ďalej len „Zmluva o poskytnutí NFP“), a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly, auditu, overovania na mieste sú:

a)    Poskytovateľ NFP a ním poverené osoby,

b)    Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

c)    Orgán auditu, jeho spolupracujúce orgány a nimi poverené osoby,

d)    Splnomocnení zástupcovia Európskej Komisie a Európskeho dvora audítorov,

e)    Osoby prizvané orgánmi uvedenými v písm. a) až d) v súlade s príslušnými právnymi predpismi SR a ES,

f)    Útvar následnej finančnej kontroly a nimi poverené osoby.

###### Čl. 14

1. Dodávateľ alebo niektorý z jeho zodpovedných zamestnancov alebo subdodávateľov je povinný počas platnosti tejto dohody byť držiteľom a mať v platnosti osvedčenia o odbornej spôsobilosti v oblasti prípravkov na ochranu rastlín vydaným podľa § 32 Zákona č. 405/2011 Z. z. o rastlinolekárskej starostlivosti a o zmene Zákona NR SR č. 145/1995 Z. z. o správnych poplatkoch v znení neskorších predpisov a podľa Vyhlášky MPRV SR č. 492/2011 Z. z. o odbornom vzdelávaní v oblasti prípravkov na ochranu rastlín (ďalej spoločne len ako „Osvedčenia“). Dodávateľ je povinný pri poskytovaní Lesníckych služieb zabezpečiť plnenie povinností vyplývajúcich z právnych predpisov uvedených v tomto bode osobou, ktorá je držiteľom osvedčenia o odbornej spôsobilosti.
2. Na požiadanie objednávateľa je dodávateľ povinný kedykoľvek predložiť dôkaz o existencií a platnosti Osvedčenia, pričom v prípade jeho nepredloženia má objednávateľ právo postupovať podľa ods. 3 tohto článku dohody.
3. V prípade nedodržania povinnosti dodávateľa podľa odsekov 1 až  2 tohto článku je objednávateľ oprávnený ho písomne vyzvať na nápravu porušovaných povinnosti, pričom na ich nápravu mu poskytne lehotu nie kratšiu ako desať (10) pracovných dní. V prípade, ak k náprave nedôjde ani v lehote a na základe výzvy podľa predchádzajúcej vety, je objednávateľ oprávnený požadovať od dodávateľa zaplatenie zmluvnej pokuty vo výške 1000 EUR za každé jednotlivé porušenie povinnosti. Zároveň je objednávateľ opravený odstúpiť od tejto dohody a/alebo zmluvy a/alebo od objednávky a/alebo jej časti.

###### Čl. 15

###### SUBDODÁVATELIA

1. V článku 2 ods. 10 tejto dohody je uvedený objednávateľom schválený a záväzný zoznam subdodávateľov, ktorí sa budú podieľať na plnení predmetu dohody s uvedením predpokladaného podielu plnenia z dohody, ktorý má dodávateľ v úmysle zabezpečiť subdodávateľom, pokiaľ je možné ho určiť, predmetu subdodávok a údajov o osobe oprávnenej konať za subdodávateľa (v rozsahu meno a priezvisko, adresa pobytu, dátum narodenia), s výnimkou subdodávateľov na dodanie materiálu a strojov potrebných na plnenie predmetu dohody.
2. Dodávateľ je povinný:

* oznámiť akúkoľvek zmenu údajov o subdodávateľovi a/alebo doplnenie nového subdodávateľa,
* oznámiť návrh na zmenu subdodávateľa a/alebo doplnenie nového subdodávateľa s uvedením predpokladaného podielu plnenia z dohody, ktorý má dodávateľ v úmysle zabezpečiť subdodávateľom, pokiaľ je možné ho určiť, predmetu subdodávok a údajov o osobe oprávnenej konať za nového subdodávateľa (v rozsahu meno a priezvisko, adresa pobytu, dátum narodenia).

1. Zmenu subdodávateľa a/alebo doplnenie nového subdodávateľa podľa čl. 2 tejto dohody musí dodávateľ predložiť objednávateľovi najneskôr tri (3) pracovné dni pred začatím plánovanej subdodávky.

**Čl. 16**

**ZÁVEREČNÉ USTANOVENIA**

1. V prípade, že sa niektoré z ustanovení tejto dohody, vzhľadom na neskoršiu legislatívnu zmenu alebo z akéhokoľvek iného dôvodu, stane právne neúčinné alebo neplatné, uvedené nemá za následok neplatnosť celej dohody. V takomto prípade, sa účastníci dohody zaväzujú zabezpečiť uskutočnenie všetkých krokov potrebných za tým účelom, aby bolo dohodnuté ustanovenie s podobným účinkom, ktorým sa neplatné ustanovenie v súlade s príslušným právnym predpisom nahradí.
2. Jednotlivé ustanovenia dohody sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byť oddelené od ostatných príslušných ustanovení.
3. V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa, je dodávateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto dohody. Za akúkoľvek inú zmenu sa považuje aj zmena bankového spojenia dodávateľa, pričom k tejto informácii predloží aj potvrdenie príslušnej banky.
4. Práva a povinnosti, resp. podmienky neupravené touto dohodou sa riadia ustanoveniami Obchodného zákonníka, najmä nie však výlučne ustanoveniami upravujúcimi zmluvu o dielo. Ostatné práva a povinnosti neupravené touto dohodou a Obchodným zákonníkom sa spravujú ustanoveniami Občianskeho zákonníka.
5. Meniť alebo doplňovať text tejto dohody je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch strán tejto dohody. Postúpiť práva z tejto dohody môže dodávateľ len na základe písomného súhlasu objednávateľa. V prípade, že dodávateľa tvorí skupina dodávateľov, tak všetci dodávatelia tvoriaci skupinu sú ako účastníci tejto rámcovej dohody zaviazaní objednávateľovi spoločne a nerozdielne.
6. Nič v tejto dohode a ani nič zo súťažných podkladov sa nebude vykladať tak, že objednávateľ musí objednať na základe tejto rámcovej dohody u dodávateľa nejaké konkrétne množstvo služby. Konkrétne množstvo zadaných zákaziek za obdobie platnosti tejto rámcovej dohody bude určené výhradne objednávateľom na základe zadávania jednotlivých objednávok podľa jeho potrieb a finančných možností.
7. Dodávateľ je oprávnený postúpiť pohľadávky a iné práva vyplývajúce z tejto dohody voči LESOM Slovenskej republiky, štátny podnik len po jeho predchádzajúcom písomnom súhlase.
8. Zmluvné strany výslovne súhlasia so zverejnením dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.
9. Táto dohoda nadobúda účinnosť dňom nasledujúcim po dni jej zverejnenia v Centrálnom registri zmlúv v súlade s § 47a Občianskeho zákonníka.
10. Bez toho, aby tým bolo dotknuté ktorékoľvek ustanovene dohody, účastníci dohody sa dohodli, že použitie akéhokoľvek ustanovenia ktoréhokoľvek všeobecne záväzného právneho predpisu, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (či už úplne alebo čiastočne) význam alebo obsah ktoréhokoľvek ustanovenia dohody.
11. Všetky spory, nezrovnalosti, otázky alebo nejasnosti sa Účastníci dohody zaväzujú riešiť predovšetkým dohodou a vzájomnými rokovaniami za účelom dosiahnutia dohody o prípadných sporoch, nezrovnalostiach, otázkach alebo nejasnostiach. V prípade, ak takúto dohodu nebude možné dosiahnuť, je každý z Účastníkov dohody oprávnený obrátiť sa na príslušný súd so svojim nárokom alebo žiadosťou.
12. Táto dohoda nadobúda platnosť dňom podpisu oboma zmluvnými stranami.
13. Táto dohoda je vypracovaná v 3 vyhotoveniach, z ktorých jeden si ponechá dodávateľ a dva objednávateľ.
14. Neoddeliteľnou súčasťou tejto dohody sú prílohy č. 1 až 5.
15. Zmluvné strany a ich zástupcovia uzavreli túto dohodu slobodne, vážne, žiadna zo strán, ani jej zástupca, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu dohodu podpisujú.

|  |  |  |  |
| --- | --- | --- | --- |
| V ..............................., dňa |  | V ........................., dňa ................ |  |

Za dodávateľa Za objednávateľa

......................................... ...........................................

Prílohy:

1. Všeobecné záväzné podmienky pre vykonávanie lesníckych činností v podmienkach štátneho podniku LESY Slovenskej republiky

2. Dohoda o samofakturácii

3. Zákazkový list

4. Objednávka

5. Tabuľka plnenia kritérií – cenová ponuka